সৈয়দ মাহমুদ হোসেন বলেন, ‘ব্যারিস্টার রফিক-উল হক নিজেই একটি প্রতিষ্ঠান। বিচার বিভাগের ভাবমূর্তি রক্ষা, বিচার বিভাগ পৃথকীকরণ ও আইনের শাসন প্রতিষ্ঠায় তাঁর ভূমিকা অপরিসীম। তিনি বিভিন্ন গুরুত্বপূর্ণ মামলায় অ্যামিকাস কিউরি হিসেবে আদালতে মূল্যবান মতামত দিয়ছেন। তাঁর দেওয়া মতামত বিভিন্ন সময় গুরুত্বপূর্ণ মামলার রায়ে প্রতিফলিত হয়েছে। জাতির ক্রান্তিলগ্নেও তিনি অনুঘটকের ভূমিকা পালন করেছেন। আইনজীবী হিসেবে সততা, নিষ্ঠা ও সমতার পরিচয় দিয়েছেন। তিনি কারো রক্তচক্ষুকে ভয় পাননি। সত্য ও ন্যায়ের পক্ষে তিনি সব সময় অবিচল থেকেছেন। তিনি নিজের উপার্জিত অর্থের অধিকাংশ ব্যয় করেছেন সমাজসেবায় এবং প্রতিষ্ঠা করেছেন হাসপাতাল, মেডিক্যাল কলেজ, এতিমখানা ও মসজিদ।’